Babelscape/SREDFM huggingface dataset:
Χάρμονυ Κόριν

Ο Χάρμονυ Κόριν είναι Αμερικανός σκηνοθέτης,σεναριογράφος και ηθοποιός.Γεννήθηκε στις 4 Ιανουαρίου 1973 στο Μπολίνας της Καλιφόρνια .Δραστηριοποιείται κυρίως στο χώρο του λεγόμενου ανεξάρτητου αμερικανικού κινηματογράφου.Έγινε γνωστός στο ευρύ κοινό το 1995 όταν σε ηλικία 19 χρονών συνεργάστηκε με το σκηνοθέτη Λάρρυ Κλαρκ γράφοντας το σενάριο για την ταινία Kids .Η δουλειά του απέσπασε θετικά σχόλια από τους κριτικούς και αποτέλεσε σημαντική βάση για την καθιέρωση της ταινίας ως εμβληματική και αντιπροσωπευτική εκείνης της γενιάς εφήβων.Το 1997 σκηνοθετεί και γράφει το σενάριο για την πρώτη και πιο γνωστή του ταινία, το Gummo ,η οποία αποτελεί μία ωμή περιγραφή της καθημερινότητας παιδιών και ενηλίκων σε μια υποβαθμισμένη περιοχή της αμερικανικής υπαίθρου που έχει πληγεί από έναν τυφώνα.Η κινηματογράφηση γίνεται με τεχνικές που παραπέμπουν σε χαρακτηριστικά Ντοκιμαντέρ .Η ταινία θεωρήθηκε ιδιαίτερα προκλητική και σοκαριστική όταν κυκλοφόρησε και αποτέλεσε ένα από τα πλέον αμφιλεγόμενα ζητήματα στο χώρο του Σινεμά .Ωστόσο βραβεύτηκε σε μεγάλα κινηματογραφικά φεστιβάλ όπως το Διεθνές Φεστιβάλ Κινηματογράφου Βενετίας και το Διεθνές Φεστιβάλ Κινηματογράφου Ρότερνταμ .Έκτοτε,ο Κόριν έχει σκηνοθετήσει και γράψει άλλες έξι μεγάλου μήκους ταινίες με την τελευταία του να αναμένεται να κυκλοφορήσει μέσα στο 2017 με πρωταγωνιστές τους Αλ Πατσίνο και Ρόμπερτ Πάτινσον .Επίσης ως σκηνοθέτης και σεναριογράφος έχει δημιουργήσει αρκετές ταινίες μικρού μήκους ,τηλεταινίες και βίντεοκλιπ . Συγκεκριμένα το 2016,σκηνοθέτησε το βίντεοκλιπ για το τραγούδι "Needed me" της Ριάννα ενώ έχει επίσης σκηνοθετήσει το βιντεοκλιπ του κομματιού "Sunday" του συγκροτήματος Sonic Youth στο οποίο πρωταγωνιστεί ο Μακόλεϊ Κάλκιν .Έχει εμφανιστεί σε κάποιες από τις ταινίες του ως κομπάρσος και κατείχε μικρούς ρόλους σε ταινίες όπως το Ο Ξεχωριστός Γουίλ Χάντινγκ (1997) και Stoker (2013).
Φαζλούρ Ράχμαν Κχαν

Ο Φαζλούρ Ράχμαν Κχαν (Βεγγαλικά:ফজলুর রহমান খান) ήταν Μπαγκλαντεσιανός πολιτικός μηχανικός και αρχιτέκτονας, ο οποίος συνέβαλε στην εξέλιξη της παγκόσμιας σύγχρονης αρχιτεκτονικής. Έμεινε στην ιστορία για την αρχιτεκτονική κυρίως των υψηλών κτιρίων, δίνοντας την δυνατότητα για την θεμελίωση ουρανοξυστών. Παράδειγμα αποτέλεσε η κατασκευή του Γουίλις Τάουερ, ο οποίος ήταν ο υψηλότερος στον κόσμο από το 1973 για 25 έτη.
Χάραλντ Τάμμερ

Ο Χάραλντ Τάμμερ (εσθονικά": Harald Tammer", 9 Ιανουαρίου 1899 - 6 Ιουνίου 1942) ήταν Εσθονός δημοσιογράφος, πολιτικός και αθλητής της άρσης βαρών και του στίβου. Κατά τη διάρκεια της αθλητικής του καριέρας σημείωσε τις μεγαλύτερες επιτυχίες του στην άρση βαρών όπου αγωνιζόμενος στην κατηγορία των +82,5 κ. υπήρξε παγκόσμιος πρωταθλητής το 1922 και χάλκινος ολυμπιονίκης το 1924.
Φίλιππος Α΄ του Ναμύρ

Ο Φίλιππος Α΄ του Ναμύρ ή Φίλιππος ο Ευγενής (1175 - 9 Οκτωβρίου 1212) Μαργράβος του Ναμύρ (1195 - 1212) ήταν δεύτερος γιος του Βαλδουίνου Ε΄ κόμη του Αινώ και της Μαργαρίτας Α΄ κόμισσας της Φλάνδρας. Ο Φίλιππος Α΄ ήταν αδελφός των πρώτων αυτοκρατόρων της Λατινικής Αυτοκρατορίας Βαλδουίνου Α΄ και Ερρίκου. Η δίδυμη αδελφή του ήταν η Γολάντα. Ο Βαλδουίνος Ε΄ ήταν γιος του Βαλδουίνου Δ΄ κόμη τού Αινώ και της Αλίκης του Ναμύρ.
Βούλγαροι Μακεδόνες

thumb|Βούλγαροι πρόσφυγες από τμήμα της Μακεδονίας που κατέλαβε η Σερβία (1914).
Βούλγαροι Μακεδόνες (βουλγαρικά: македонски българи) είναι οι Βούλγαροι το γένος που κατοικούν στην ή κατάγονται από την περιοχή της Μακεδονίας.

Σήμερα, οι Βούλγαροι Μακεδόνες κατοικούν ως επί το πλείστον στην επαρχία Μπλαγκόεβγκραντ.
Άλεξ Ρέιμοντ

Ο Άλεξ Ρέιμοντ (αγγλικά "Alexander Gillespie "Alex" Raymond", 2 Οκτωβρίου 1909 – 6 Σεπτεμβρίου 1956) ήταν αμερικανός δημιουργός κόμικς, γνωστότερος από τον ήρωα Φλας Γκόρντον που εμπνεύστηκε για λογαριασμό της εταιρείας "King Features" το 1934.

Ο πατέρας του Ρέιμοντ τον παρότρυνε να αναπτύξει το ταλέντο που είχε στο σχέδιο από μικρή ηλικία, με αποτέλεσμα ο Άλεξ απ’ την αρχή ήδη της δεκαετίας του ’30 να εργάζεται ως βοηθός εικονογράφος σε διάφορες σειρές όπως τα «"Tillie the Toiler"» και «"Tim Tyler’s Luck"». Προς τα τέλη του 1933 δημιούργησε τον εμβληματικό χαρακτήρα επιστημονικής φαντασίας "Flash Gordon", που συναγωνίστηκε τον ήδη υπάρχοντα ήρωα του είδους Μπακ Ρότζερς και τον οποίο σύντομα ξεπέρασε σε δημοφιλία. Ο Ρέιμοντ, παράλληλα, εργαζόταν και σε άλλες εικονογραφημένες περιπετειώδεις σειρές σαν τα «"Jungle Jim"» και «"Secret Agent X-9"».

Το 1944 εγκατέλειψε την απασχόλησή του προκειμένου να καταταγεί στους πεζοναύτες κατά τη διάρκεια του Β΄ Παγκοσμίου Πολέμου Μετά την αποστρατεία του, δημιούργησε το χαρακτήρα "Rip Kirby", έναν ήρωα αστυνομικής σειράς. Ωστόσο, το 1956 ο Ρέιμοντ σκοτώθηκε σε τροχαίο δυστύχημα.

Αρκετοί συνάδελφοί του έχουν παραδεχτεί πως η δουλειά του Ρέιμοντ αποτέλεσε πηγή έμπνευσης και για τους ίδιους. Μάλιστα ο Τζορτζ Λούκας έχει δηλώσει πως ο Ρέιμοντ τον επηρέασε στη δημιουργία του έργου του «"Star Wars"». Τις ικανότητές του σε συνδυασμό ιστοριών εκθείασε και ο Καρλ Μπαρκς. Ο Ρέιμοντ εντάχθηκε στα 1996 στο «"Will Eisner Comic Book Hall of Fame"»
Ελληνομακεδονικό Κομιτάτο

Το Ελληνομακεδονικό Κομιτάτο (ή απλώς Μακεδονικό Κομιτάτο) ήταν μια επιτροπή που συστήθηκε στην Αθήνα το 1904 με σκοπό την ενίσχυση της ελληνικής επιρροής στην περιοχή της Μακεδονίας, η οποία βρισκόταν υπό οθωμανική κυριαρχία και αποτελούσε αντικείμενο διεκδίκησης από τα γειτονικά βαλκανικά εθνικά κράτη. Πρόεδρος και βασικός οργανωτής του ήταν ο διευθυντής της εφημερίδας "Εμπρός" Δημήτριος Καλαποθάκης, μέσω της οποίας έγραφε πύρινα άρθρα για την υπεράσπιση των Ελλήνων της Μακεδονίας. Από το 1904 ως το 1908 το Ελληνομακεδονικό Κομιτάτο χρηματοδότησε και οργάνωσε την αποστολή ένοπλων σωμάτων στη Μακεδονία εναντίον της δράσης των κομιτατζήδων της ΕΜΕΟ, εκστρατεία που έγινε γνωστή ως Μακεδονικός Αγώνας.
Ίντα Αντάμοφ

Η Ίντα Αντάμοφ ("ρωσικά: Ида Вартановна Адамьянц-Адамова, γαλλικά : Ida Vartanovna Adamiantz-Adamoff") (Μόσχα 23 Ιουνίου 1910 - Παρίσι 5 Ιουνίου 1993) , ήταν Ρωσικής καταγωγής Γαλλίδα πρωταθλήτρια της αντισφαίρισης. Ήταν παντρεμένη με τον Κλοντ Μπουρντέτ από το 1935 και είχαν δύο γιους και μία κόρη.

Η Αντάμοφ έφτασε στον τελικό του διπλού γυναικών στο Ρολάν Γκαρός το 1935 με συμπαίκτρια την Γερμανίδα Χίλντε Κράβινκελ Σπέρλινγκ όπου έχασαν από τις βρετανίδες Μάργκαρετ Σκρίβεν και Κέι Στάμερς. Το 1930 ήταν δεύτερη στην εθνική κατάταξη στη Γαλλία πίσω από την Σιμόν Ματιέ.

Είχε συμμετάσχει στο Ρολάν Γκαρός και στο μονό γυναικών το 1929, 1931, 1932 και το 1935, και στο Γουίμπλεντον το 1934. Το 1931 στο μεικτό διπλό του Γουίμπλεντον έφτασε στα προημιτελικά με συμπαίκτη τον Έρικ Μάιερ. Ήταν πρώτη στο μονό στο πρωτάθλημα Ισπανίας το 1930 και 1931, το 1932 κατέκτησε το Ιταλικό και το Ρουμανικό πρωτάθλημα. Το 1933 ήταν πρώτη στο διπλό γυναικών στο πρωτάθλημα Δανίας. 

Στο Πρωτάθλημα αντισφαίρισης Ανατολικής Μεσογείου ήταν πρώτη το 1933 στο μονό με αντίπαλο την Κολέτ Ρόζαμπερτ, με την ίδια παίκτρια αλλά συμπαίκτρια ήταν την ίδια χρονιά πρώτες στο διπλό γυναικών. Στο διπλό μεικτό, του 1933, ήταν πάλι πρώτη με συμπαίκτη τον Ρ. Ζουρνί.
Κενγκάρ

Το Κενγκάρ είναι μια πόλη στην επαρχία Μονγκάρ του Μπουτάν. Βρίσκεται στο κεντρο-νοτιοανατολικό μέρος της χώρας.
Μαντρέικ ο Μάγος

Μαντρέικ ο Μάγος () είναι αμερικανική εικονογραφημένη σειρά (Κόμικς) επιστημονικής φαντασίας του Λι Φολκ, η οποία παρουσιάσθηκε από την εταιρεία "King Features Syndicate" ως κόμικ-στριπ μέσω εφημερίδας. Η δημοσίευσή της ξεκίνησε στις 11 Ιουνίου του 1934 και σύντομα την εικονογράφησή της ανέλαβε ο Phil Davis (1906 - 1964), ενώ ο Φολκ συνέχισε να γράφει το σενάριο. Ο χαρακτήρας Μαντρέικ θεωρείται ο πρώτος εικονογραφημένος υπερήρωας στα χρονικά.

Ο Davis εργάσθηκε στη σειρά έως το θάνατό του το 1964, όταν ο Φολκ ανέθεσε στον καλλιτέχνη Fred Fredericks (1929 - 2015) τη συνέχειά της. Με το θάνατο και του Φολκ το 1999, ο δεύτερος ανέλαβε και το σενάριο. Το κυριακάτικο στριπ ολοκληρώθηκε στις 29 Δεκεμβρίου του 2002, ενώ στις 6 Ιουλίου του 2013 διακόπηκε απότομα και η καθημερινή έκδοση, με τη συνταξιοδότηση του Fredericks. Μια επανέκδοση, ωστόσο, της ιστορίας του 1995 με τίτλο "Pursuit of the Cobra" ξεκίνησε, μόλις δυο μέρες μετά, στις 8 Ιουλίου 2013. Η σειρά παρουσιάσθηκε και στην Ελλάδα τη δεκαετία του '70, ως κόμικ - στριπ της εφημερίδας "ΤΑ ΝΕΑ". Παλαιότερα, επεισόδια της σειράς αυτής, υπό τον τίτλο "Πέρκιν ο Μάγος", είχε δημοσιεύσει το περιοδικό "Διάπλασις των Παίδων".
Γιάνκα Κουπάλα

Ο Γιάνκα Κουπάλα (λευκορωσικά: "Я́нка Купа́ла", φιλολογικό ψευδώνυμο του Ιβάν Νταμινίκαβιτς Λούτσεβιτς, λευκορωσικά: "Іва́н Даміні́кавіч Луцэ́віч", 25 Ιουνίου/7 Ιουλίου 1882 - 28 Ιουνίου 1942) ήταν Λευκορώσος ποιητής, συγγραφέας και μεταφραστής. Θεωρείται ως ο σημαντικότερος Λευκορώσος λογοτέχνης του 20ού αιώνα με διεθνώς αναγνωρισμένο έργο.
Τζον Ουίλκινς

Ο Τζον Ουίλκινς (, 14 Φεβρουαρίου 1614 – 19 Νοεμβρίου 1672) ήταν Αγγλικανός κληρικός, φυσικός φιλόσοφος και συγγραφέας, και ένας από τους ιδρυτές της Βασιλικής Εταιρείας (Royal Society). Ήταν Επίσκοπος του Τσέστερ από το 1668 έως τον θάνατό του.

Ο Ουίλκινς ήταν ένα από τα λίγα άτομα, που παρακολούθησαν τα μαθήματα, τόσο του Πανεπιστημίου της Οξφόρδης, όσο και του Πανεπιστημίου του Κέιμπριτζ. Ήταν πολυμαθής, αν και δεν θεωρείται ως ένας από τους σημαντικούς επιστημονικούς νεωτεριστές της περιόδου. Οι προσωπικές του ικανότητες φανερώθηκαν, προφανώς, στους σύγχρονούς του, στη μείωση της πολιτικής έντασης στη Μεσοβασιλική Οξφόρδη, με την ίδρυση της Βασιλικής Εταιρείας, χωρίς κομματικές γραμμές, και στις προσπάθειες του να προσεγγίσει τους θρησκευτικά αιρετικούς. Ήταν ένας από τους ιδρυτές της νέας φυσικής θεολογίας, εν αρμονία με την επιστήμη της εποχής του.

Είναι κυρίως γνωστός για το έργο του "An Essay towards a Real Character and a Philosophical Language" ("Δοκίμιο προς έναν αληθινό χαρακτήρα και μία φιλοσοφική γλώσσα", 1668) στο οποίο, μεταξύ άλλων, πρότεινε μια παγκόσμια γλώσσα και ένα δεκαδικό σύστημα μέτρων, το οποίο αργότερα μετατράπηκε στο μετρικό σύστημα.

Ο Ουίλκινς έζησε σε μια περίοδο μεγάλης πολιτικής και θρησκευτικής αναταραχής, αλλά κατάφερε να διατηρήσει σχέσεις με άνδρες όλων των πολιτικών πλευρών. Είχε καθοριστικό ρόλο στην ίδρυση της Εκκλησίας της Αγγλίας μέσω της αποδοχής όσο το δυνατόν περισσότερων δογμάτων, και «ανεκτικότητας προς τα υπόλοιπα». Ο Τζίλμπερτ Μπέρνετ τον αποκαλούσε ως τον «"πιο σοφό κληρικό που γνωρίζω. Ήταν λάτρης της ανθρωπότητας, και απολάμβανε να κάνει το σωστό"». Η θετή κόρη του παντρεύτηκε με τον Τζον Τίλοτσον, ο οποίος έγινε Αρχιεπίσκοπος του Καντέρμπερι.
Έρημος Μπουέντοφ

μικρογραφία|300x300εσ|Άποψη τμήματος της ερήμου Μπουέντοφ
Άποψη της ερήμου Μπουέντοφ από την [[Τσουμπάτκα]], πριν την προσπάθεια διατήρησης.
μικρογραφία|300x300εσ|Άποψη της ερήμου Μπουέντοφ από την Τσουμπάτκα, μετά από την προσπάθεια διατήρησης.
Η Έρημος Μπουέντοφ (πολωνικά: Pustynia Błędowska) είναι αμμώδης περιοχή ανάμεσα στο Μπουέντουφ (τμήμα της Ντομπρόβα Γκουρνίτσα στην Μητροπολιτική Ένωση της Άνω Σιλεσίας) και τα χωριά Χέχουο και Κλούτσε στην Πολωνία. Η περιοχή βρίσκεται κυρίως στα Σιλεσιανά Υψίπεδα στο Βοϊβοδάτο της Κάτω Πολωνίας. Η άμμος Μπουέντοφσκα αποτελεί την μεγαλύτερη συγκέντρωση χαλαρής άμμου στην Κεντρική Ευρώπη, σε περιοχή μακριά από τη θάλασσα, και δημιουργήθηκε χιλιάδες χρόνια πριν από παγετώνα που έλιωνε. Καταλαμβάνει έκταση 32 τ.χλμ. Το στρώμα της άμμου έχει μέσο βάθος 40 μέτρων, ενώ το μέγιστο βάθος περνά τα 70 μέτρα. Ο ποταμός Μπιάουα Πζέμσα διασχίζει την έρημο από τα ανατολικά στα δυτικά.

Η έρημος Μπουέντοφ, δεν δημιουργήθηκε με φυσικό τρόπο αλλά μάλλον ως αποτέλεσμα ανθρώπινης δραστηριότητας, που μείωσε την στάθμη των υπογείων υδάτων σε τέτοιο βαθμό που το έδαφος δεν μπορούσε πλέον να υποστηρίξει τη χλωρίδα της περιοχής. Στις αρχές του Μεσαίωνα, τα δάση της περιοχής δεν επαρκούσαν να καλύψουν τις ανάγκες για την τοπική εξόρυξη και τις προσπάθειες κατεργασίας μετάλλου. Λόγω της αποψιλωτικής υλοτομίας, η έρημος κέρδισε 150 τ.χλμ. έκτασης, και παλαιότερα έφτανε μέχρι και την Στσακόβα στο νότο.

Σύμφωνα με τον μύθο, η έρημος δημιουργήθηκε από τον Διάβολο, που ήθελε να θάψει το κοντινό ορυχείο ασημιού Ολκούς, στην άμμο. 

Λόγω της μορφής του εδάφους, η έρημος χρησιμοποιήθηκε ως στρατιωτικός χώρος δοκιμών από τις αρχές του 20ου αιώνα. Κατά την διάρκεια του Β΄ Παγκοσμίου Πολέμου, τα γερμανικά Άφρικα Κορπς χρησιμοποίησαν την περιοχή για να εκπαιδεύσει στρατιώτες και να κάνει δοκιμές εξοπλισμού πριν αναπτύξει τον εξοπλισμό και τους στρατιώτες του στην Αφρική.

Στους αιώνες που ακολούθησαν την εμφάνισή της ερήμου, σημαντικό τμήμα της ερήμου έχει φυτευτεί. Το 2013 και το 2014, οι προσπάθειες διατήρησης έχουν αποκαταστήσει ένα μέρος των άμμων της ερήμου.
Φάντομ

Φάντομ (αγγλικά "The Phantom") είναι αμερικανική εικονογραφημένη περιπετειώδης σειρά (κόμικς) που δημοσιεύθηκε για πρώτη φορά το Φεβρουάριο του 1936 (σαν καθημερινό κόμικ-στριπ εφημερίδας) από τον δημιουργό του Μαντρέικ, Λι Φολκ. Ο κύριος χαρακτήρας (Φάντομ) είναι ένας μασκοφορεμένος νέος μυώδης άνδρας που μάχεται το έγκλημα και πηγή εξόρμησής του αποτελεί η (φανταστική) Αφρικανική χώρα "Bangalla". Το κόμικ αφού πρώτα εκδόθηκε σε πάρα πολλές χώρες, ακολούθως μεταφέρθηκε στην τηλεόραση και στον κινηματογράφο, ενώ μετατράπηκε και σε βίντεο-παιχνίδι. Ο Φάντομ ήταν ο πρώτος χαρακτήρας κόμικ που φορούσε το εφαρμοστό κοστούμι των υπερηρώων επιστημονικής φαντασίας.

Σύντομα, η καθημερινή παρουσία του κόμικ, που ξεκίνησε στις 17 Φεβρουαρίου 1936 απέκτησε και μια εβδομαδιαία έγχρωμη, παράλληλη έκδοση σε Κυριακάτικο φύλλο εφημερίδας (28 Μαΐου 1939) που αμφότερες συνεχίζονται έως σήμερα. Στα 1966 η εταιρεία "King Features" ανακοίνωσε ότι διένειμε τη σειρά σε 583 εφημερίδες όλου του κόσμου. Στην κορύφωση της κυκλοφορίας του, το κόμικ διαβαζόταν, σε ημερήσια βάση, από περισσότερους των 100 εκατομμυρίων αναγνωστών παγκοσμίως .

Ο Φολκ εργάσθηκε στο κόμικ του Φάντομ έως και το θάνατό του το 1999 και στη συνέχεια τη σειρά ανέλαβαν άλλοι δημιουργοί, με βασικό σεναριογράφο τον "Tony DePaul". Διάφοροι εικονογράφοι απασχολήθηκαν με το σχεδιασμό, μεταξύ των οποίων ο ίδιος ο Φολκ (για τις αρχικές 2 εβδομάδες), όπως οι "Wilson McCoy", "Ray Moore" και "Mike Manley" (στην καθημερινή εβδομαδιαία έκδοση), "Terry Beatty" (στην κυριακάτικη) κ.ά.

Ο Φάντομ εκδόθηκε στην Αυστραλία, στην Ινδία και τη Σουηδία κι ακόμη σε Ιταλία ("L'Uomo Mascherato"), Βραζιλία, Αργεντινή ("Fantasma "), στη Γιουγκοσλαβία ("Zigomar versus the Phantom"), στην Τουρκία ("Kizilmaske"), στην Ελλάδα (από τις εκδόσεις του Ηλία Καμπανά), στη Νότια Αφρική, στην Ιρλανδία κ.α.
Σιρβανσάχ

250px|thumb|Ο θυρεός των Σιρβανσάχ
Οι Σιρβανσάχ (περσικά: شروانشاه‎‎, αζερικά: Şirvanşah), γνωστοί και ως Σάχηδες του Σιρβάν ή του Σαρβάν, ήταν ο τίτλος των ηγετών του Σιρβάν, στο σύγχρονο Αζερμπαϊτζάν, από τα μέσα του 9ου αιώνα μέχρι τις αρχές του 16ου. Ο τίτλος παρέμεινε σε μια οικογένεια, τους Γιαζιδίδες, μια αρχικά αραβική δυναστεία η οποία σταδιακά περσικοποιήθηκε, αν και οι τελευταίοι Σιρβανσάχ ήταν γνωστοί ως Κασρανίδες ή Κακανίδες. Οι Σιρβανσάχ δημιούργησαν το κράτος του Σιρβάν.
Βαχούρ Αφανάσιεφ

Ο Βαχούρ Αφανάσιεφ (γεννήθηκε στις 24 Αυγούστου 1979-11  Μαΐου 2021) είναι Εσθονός συγγραφέας, σκηνοθέτης και μουσικός.
Ματτίας Στομ

Ο Ματτίας Στομ (ολλανδικά: Matthias Stom, αναφερόμενος σήμερα, μάλλον εσφαλμένα, ως Matthias Stomer, 1599/1600 - μετά το 1652) ήταν Ολλανδός ζωγράφος της Χρυσής Ολλανδικής Εποχής στη ζωγραφική. Θεωρείται ένας από τους Δασκάλους στο κίνημα των "Καραβατζιστών της Ουτρέχτης", μολονότι σχεδόν όλη τη σταδιοδρομία του την πέρασε στην Ιταλία. Σήμερα διασώζονται περί τα 200 έργα του.
Επίσκοπος του Τσέστερ

Ο Επίσκοπος του Τσέστερ είναι ο επικεφαλής της Επισκοπής του Τσέστερ της Εκκλησίας της Αγγλίας για την Επαρχία του Γιορκ.

Η επισκοπή εκτείνεται εντός του μεγαλύτερου μέρους των ορίων της ιστορικής κομητείας του Τσισάιρ, συμπεριλαμβανομένης της Χερσονήσου Γουίραλ και έχει την έδρα της στην πόλη του Τσέστερ, και πιο συγκεκριμένα στον Καθεδρικό Ναό του Χριστού και της Παρθένου Μαρίας, όπου προηγουμένως βρισκόταν το Βενεδικτινό αββαείο του Αγίου Ουέρμπουργκ, και έγινε καθεδρικός ναός του 1541. Η οικία του Επισκόπου βρίσκεται στο Bishop's House (Επισκοπική Οικία), του Τσέστερ.

Το Τσισάιρ διέθετε επισκοπή από το 1072 όπου η έδρα της βρισκόταν στον κολλεγιακό ναό του Αγίου Ιωάννη του Βαπτιστή μέχρι το 1102. Η παρούσα επισκοπή σχηματίστηκε το 1541 υπό τον Βασιλιά Ερρίκο Η΄. Ο σημερινός επίσκοπος είναι ο Πίτερ Φόρστερ, 40ος Επίσκοπος του Τσέστερ, του οποίου η εκλογή εγκρίθηκε στα τέλη του 1996, και ο οποίος υπογράφει ως "Peter Cestr". Προς το παρών η Επισκοπή έχει την άδεια να παρακαθίσει στην Βουλή των Λόρδων ως μέρος της αντιπροσωπείας της Εκκληνσίας της Αγγλίας (Πνευματικοί Λόρδοι).
Λυκάνθρωπος

Λυκάνθρωπος είναι λαογραφικός ή μυθολογικός άνθρωπος που έχει την ικανότητα να αλλάξει τη μορφή του σε λύκο ή σε θηριανθρωπικό υβρίδιο πλάσμα που μοιάζει με λύκο, μόνο κατά την Πανσέληνο, είτε σκοπίμως, είτε αφότου καταραστεί ή για παράδειγμα δαγκωθεί ή γρατζουνιστεί από έναν άλλο λυκάνθρωπο. Πρόσφατες πηγές για την πίστη στη λυκανθρωπία είναι του Πετρώνιου (27–66) και του Ζερβά του Τίλμπουρι (1150–1228).

Ο λυκάνθρωπος είναι μια ευρέως διαδεδομένη αντίληψη στην Ευρωπαϊκή λαογραφία, που υπάρχει σε πολλές παραλλαγές, οι οποίες σχετίζονται με την κοινή ανάπτυξη μιας χριστιανικής ερμηνείας των υποκείμενων της Ευρωπαϊκής λαογραφίας που αναπτύχθηκε κατά τη διάρκεια της μεσαιωνικής περιόδου. Από την πρώιμη σύγχρονη περίοδο, οι πεποιθήσεις για τους λυκανθρώπους εξαπλώθηκαν και στο Νέο Κόσμο με την αποικιοκρατία. Η πίστη στους λυκανθρώπους αναπτύχθηκε παράλληλα με την πίστη στις μάγισσες, κατά τη διάρκεια του όψιμου Μεσαίωνα και της πρώιμης σύγχρονης περιόδου. Όπως και στις επιδείξεις μαγείας στο σύνολό τους, η επίδειξη των υποτιθέμενων λυκανθρώπων εμφανίστηκε εκεί που βρίσκεται τώρα η Ελβετία (ειδικά στο Βαλαί και στο Βω) στις αρχές του 15ου αιώνα και εξαπλώθηκε σε όλη την Ευρώπη τον 16ο, κορυφώθηκε τον 17ο και υποχώρησε από τον 18ο αιώνα. Η καταδίωξη των λυκανθρώπων και η συσχετιζόμενη λαογραφία αποτελεί αναπόσπαστο μέρος του φαινομένου του «κυνηγιού μαγισσών», αν και ένα ελάχιστο μέρος από κατηγορίες λυκανθρωπισμού εμπλέκεται σε μόνο ένα μικρό κλάσμα της επίδειξης μαγείας.
Αντρέ Πατρύ

Ο Αντρέ Πατρύ ("André Patry", 22 Νοεμβρίου 1902 – 20 Ιουνίου 1960) ήταν Γάλλος αστρονόμος, που ανεκάλυψε αστεροειδείς.

Ο Πατρύ έμεινε ορφανός μικρός και σε ηλικία 17 ετών άρχισε να εργάζεται στο Αστεροσκοπείο της Νίκαιας, στη νοτιοανατολική Γαλλία. Εκεί έμεινε σε όλη τη σταδιοδρομία του. Μελέτησε τους αστεροειδείς και ανεκάλυψε εννέα ο ίδιος, από το 1936 μέχρι το 1940. Απεβίωσε σε ηλικία 57 ετών μετά από τρίμηνη ασθένεια.
Κολέτ Ροζαμπέρ

Η Κολέτ Ροζαμπέρ ("γαλλικά : Colette Rosambert") (Παρίσι 19 Δεκεμβρίου 1910 - 27 Απριλίου 1987) ήταν Γαλλίδα αθλήτρια της αντισφαίρισης.

Το 1932 ήταν πρώτη στο πρωτάθλημα Ιταλίας. Το 1933 ήταν πρώτη στο "Ολ Ήνγκλαντ πλέιτ" διοργάνωση στα πλαίσια του τουρνουά Γουίμπλεντον για τους αθλητές που αποκλείστηκαν στους δύο πρώτους γύρους. Την ίδια χρονιά έπαιξε κι έχασε στον τελικό του Ρολάν Γκαρός στο διπλό γυναικών με συμπαίκτρια την Ενροτίν. Το 1934 ήταν πρώτη στο διπλό μεικτό στο Ρολάν Γκαρός με συμπαίκτρια την Ζιν Μπορότρα.

Στο Πρωτάθλημα αντισφαίρισης Ανατολικής Μεσογείου ήταν δεύτερη το 1933 στο μονό χάνωντας στον τελικό από την Ίντα Αντάμοφ. Την ίδια χρονιά με συμπαίκτρια την Αντάμοφ ήταν πρώτες στο διπλό γυναικών.
Ντεσάνκα Μαξίμοβιτς

Η Ντεσάνκα Μαξίμοβιτς (σερβικά Κυριλλικά: Десанка Максимовић, ) (16 Μαΐου 1898 – 11 Φεβρουαρίου 1993) ήταν Σέρβα ποιήτρια, καθηγήτρια λογοτεχνίας, και μέλος της Σερβικής Ακαδημίας Επιστημών και Τεχνών.
Κοτσάμπ

Κοτσάμπ ("Kochab") είναι το ιδιαίτερο όνομα του αστέρα β (βήτα) του αστερισμού Μικρά Άρκτος. Είναι ο δεύτερος σε φωτεινότητα αστέρας του αστερισμού μετά τον α, τον περίφημο Πολικό Αστέρα, με τον οποίο έχει μικρή διαφορά στη φωτεινότητα (μόλις 10,7%) και απέχει από αυτόν, όπως φαίνεται από τη Γη, 16,5 μοίρες περίπου.

Οι ερασιτέχνες αστρονόμοι μπορούν να μεταχειρίζονται τον Κοτσάμπ ως ακριβή καθοδήγηση για την πολική ευθυγράμμιση ενός τηλεσκοπίου, καθώς στην εποχή μας ο Βόρειος Ουράνιος Πόλος απέχει 43 λεπτά της μοίρας από τον Πολικό Αστέρα, και κείται πάρα πολύ κοντά στη γραμμή που ενώνει τον Πολικό Αστέρα με τον Κοτσάμπ.
Τζέιμς Ρόζενκουιστ

Ο Τζέιμς Ρόζενκουιστ ("James Rosenquist", 29 Νοεμβρίου 1933 – 31 Μαρτίου 2017) ήταν Αμερικανός ζωγράφος και ένας από τους πρωταγωνιστές του κινήματος της ποπ αρτ.
Φραντσέσκο Λάνα ντε Τέρτσι

Ο Φραντσέσκο Λάνα ντε Τέρτσι () (Μπρέσια, Λομβαρδία, 10 Δεκεμβρίου 1631 – Μπρέσια, Λομβαρδία, 22 Φεβρουαρίου 1687) ήταν Ιταλός Ιησουίτης ιερέας, μαθηματικός, φυσιοδίφης και πρωτοπόρος της αεροναυτικής. Ως καθηγητής φυσικής και μαθηματικών στη Μπρέσια, αρχικά σκιαγράφησε την έννοια ενός αεροπλοίου κενού και αναφερόταν ως Πατέρας της Αεροναυτικής λόγων των πρωτοποριακών προσπαθειών του, που μετέτρεψαν τον τομέα της αεροναυτικής σε επιστήμη μέσω της εγκαθίδρυσης «μιας θεωρίας αεροπλοΐας αποδεδειγμένης μέσω μαθηματικής ακρίβειας». Επίσης, ανέπτυξε την ιδέα που μετεξελίχθηκε στον Κώδικα Μπράιγ.
Γεώργιος Πονηρίδης

Ο Γεώργιος Πονηρίδης (Κωνσταντινούπολη, 1887 ή 1892 - Αθήνα, 31 Μαρτίου 1982) ήταν Έλληνας συνθέτης της λόγιας μουσικής.

Σπούδασε από πολύ νωρίς βιολί και άρχισε να μελετά τη βυζαντινή μουσική. Συνέχισε τις σπουδές του στη Γερμανία και στο Βέλγιο, για να επιστρέψει στην Ελλάδα το 1939. Εργάστηκε ως μουσικός σύμβουλος στα υπουργεία Παιδείας και Πολιτισμού.

Έγραψε πολλές συμφωνίες και έργα για πιάνο, τα οποία εκτελέστηκαν κατά την περίοδο κυρίως από τη δεκαετία του ' 30 ως και τη δεκαετία του '50.

Πέθανε στην Αθηναϊκή Κλινική έπειτα από ολιγόμηνη ασθένεια στις 31 Μαρτίου 1982.
Μαχανταρμαρακσίτα

Ο Μαχανταρμαρακσίτα (Σανσκριτικά: Mahadharmaraksita, δηλ. «Μέγας προστάτης του Ντάρμα») ήταν Έλληνας («Γιόνα» στα Πάλι και «Γιαβάνα» στα Σανσκριτικά, δηλ. «Ίωνας») Βουδιστής μοναχός και διδάσκαλος, ο οποίος έζησε τον 2ο αιώνα π.Χ., κατά τη διάρκεια της βασιλείας του Ινδοέλληνα βασιλιά Μενάνδρου Α'.

Στο ιστορικό κείμενο «Μαχαβάμσα» («Μεγάλο Χρονικό»), γραμμένο στη γλώσσα Πάλι, αναφέρεται πως ο Μαχανταρμαρακσίτα ταξίδεψε από την πόλη «Αλασάνδα» (πιστεύεται ότι είναι η Αλεξάνδρεια του Καυκάσου, περίπου 150 χιλιόμετρα βόρεια της σημερινής Καμπούλ, ή, ενδεχομένως, η Αλεξάνδρεια Αραχωσίας), με 30.000 μοναχούς, για την τελετή εγκαινίων της Μεγάλης Στούπας στην Ανουρανταπούρα της Σρι Λάνκα, όταν ολοκληρώθηκε η κατασκεύη της λίγο μετά το θάνατο του βασιλιά της Σρι Λάνκα Ντουταγκαμάνι (βασίλεψε 161 - 137 π.Χ.).

Η «Μαχαβάμσα» παραθέτει τις αποστολές των λατρευτών που επισκέφθηκαν τη Σρι Λάνκα για την καθιέρωση της Μεγάλης Στούπας, εξηγώντας ότι:
:«Από την Αλασάνδα την πόλη των Γιόνα ήρθε ο θήρα (πρεσβύτερος) Γιόνα Μαχανταμμαρακχίτα με τριάντα χιλιάδες μπίκου (μοναχούς).»"(«Μαχαβάμσα» XXIX)"
Η αναφορά αυτή θεωρείται ότι έχει αρκετές ιστοριογραφικές επιπτώσεις όσον αφορά τον ρόλο των Ελλήνων στη Βουδιστική κοινότητα εκείνης της εποχής:
* Η Αλεξάνδρεια του Καυκάσου ή η Αλεξάνδρεια Αραχωσίας, πόλεις υπό τον έλεγχο του Έλληνα βασιλιά Μενάνδρου του επονομάζομενου Δικαίου, είχε πληθυσμό Βουδιστών μοναχών που ανερχόταν τουλάχιστον στους 30.000, που αποδεικνύει την ύπαρξη ανθηρής Βουδιστικής κουλτούρας στο ελληνικό βασίλειο.
* Ο επικεφαλής της Βουδιστικής κοινότητας ήταν ένας Έλληνας (Γιόνα) Βουδιστής πρεσβύτερος του οποίου το μοναστικό όνομα ήταν Μαχανταμμαρακχίτα («Μεγάλος προστάτης του Ντάρμα»), που δηλώνει την άμεση συμμετοχή των Ελλήνων στην ανάπτυξη της Βουδιστικής θρησκείας στο βορειοδυτικό τμήμα της Ινδικής χερσονήσου.
* Ήταν σε θέση να ταξιδεύουν ανεμπόδιστα νοτίως μέχρι τη Σρι Λάνκα, που δηλώνει σταθερή πολιτική κατάσταση στη δυτική ακτή της Ινδικής χερσονήσου, ειδικά σε μια εποχή που μας είναι γνωστό πως η Αυτοκρατορία των Σούνγκα στην ανατολική Ινδία διεξήγαγε συντεταγμένους διωγμούς Βουδιστών.
Ένα άλλο κείμενο, το «Μιλίνδα Πάνχα» («Μενάνδρου Διάλογος»), καθώς και αρχαιολογικά στοιχεία, αποδεικνύουν πως ο Μένανδρος κυβερνούσε μια τεράστια αυτοκρατορία στη βόρεια Ινδία, και πως, ασπαζόμενος το Βουδισμό, έγινε «αρχάτ» («φωτισμένος», «τελειοποιημένος», δηλ. αυτός που έχει φτάσει στη νιρβάνα). Σύμφωνα με την Βουδιστική παράδοση, ο Μένανδρος υπήρξε μέγας ευεργέτης της Βουδιστικής πίστης, στο ίδιο επίπεδο με τον Ινδό Ασόκα και τον Κοσσανό Κανίσκα.
Βιομηχανική

Σελίδα ενός από τα πρώτα έργα Βιομηχανικής ("De Motu Animalium" του [[Τζοβάνι Μπορέλι|Τζοβάνι Αλφόνσο Μπορέλι]]) τον 17ο αιώνα.
Βιομηχανική είναι η μελέτη της δομής και της λειτουργίας των βιολογικών συστημάτων όπως των ανθρώπων, των ζώων, των φυτών, των οργάνων, των μυκητών, και των κυττάρων μέσω των μεθόδων της μηχανικής.
Βασίλειος Ηλιάδης

Ο Βασίλειος Ηλιάδης (Κωνσταντινούπολη, 1892 – Αθήνα, 1972) ήταν ελληνας δημοσιογράφος και λογοτέχνης.

Εργάσθηκε σαν συντάκτης σε διάφορες εφημερίδες της Κωνσταντινούπολης και το 1922 ήρθε στην Αθήνα και σπούδασε Νομικά. Ασχολήθηκε με τη δημοσιογραφία και σε κορυφαίες Αθηναϊκές εφημερίδες («"Το Βήμα"», «"Τα Νέα"»), ενώ συνέγραψε περίπου 15 θεατρικά έργα, ένα εκ των οποίων με τίτλο «"Η Σβησμένη Καντήλα"» παρουσιάσθηκε από παρισινή σκηνή.
Τζορτζίνα Γκρέις

Η Τζορτζίνα Γκρέις (αγγλικά: "Georgina Greiss"), γεννημένη στην Αίγυπτο, ίσως το 1913, ήταν Αιγύπτια αθλήτρια της αντισφαίρισης.

Πρωταθλήτρια Αιγύπτου, από το 1949 έως το 1953 αγωνίστηκε σε μεγάλα τουρνουά εκτός Αιγύπτου. Συμμετείχε στο Ρολάν Γκαρός και στο Γουίμπλεντον, όπου στα διπλά είχε πάντα συμπαίκτρια την Μπέτσι Βέντερς. Στο Πρωτάθλημα αντισφαίρισης Ανατολικής Μεσογείου και το 1949 με συμπαίκτρια την Βέντερς έχασαν στον τελικό του διπλού γυναικών από τις Αγγλίδες Κάρι και Σκοτ.
Άχμεντ Σουκρί

Ο Άχμεντ Σουκρί ("Ahmed Shukry") ήταν Αιγύπτιος πρωταθλητής της αντισφαίρισης.

Ο Σουκρί συμμετείχε με την Αίγυπτο στο Κύπελλο Ντέιβις του 1931 και του 1933 όπου είχε πέντε ήττες σε πέντε αγώνες στο μονό και στο διπλό με συμπαίκτες το 1931 τον Ζακ Γκραγκιγιό και το 1933 τον Λουτφάλα Ουαχίντ. 

Στο Πρωτάθλημα αντισφαίρισης Ανατολικής Μεσογείου ήταν δεύτερος το 1931 με συμπαίκτη τον Ζακ Γκραγκιγιό έχασαν στον τελικό του διπλού αντρών από τους Γερμανούς Ένριχ Κλέινσχροθ και Γκότφριντ φον Κραμ.
Λι Φολκ

Ο Λι Φολκ (αγγλικά Lee Falk), γεννημένος ως Leon Harrison Gross (Μιζούρι, 28 Απριλίου 1911 – Νέα Υόρκη, 13 Μαρτίου 1999), ήταν Αμερικανός συγγραφέας, σκηνοθέτης του θεάτρου και παραγωγός, περισσότερο γνωστός για τη δημιουργία δυο σειρών επιστημονικής φαντασίας σε μορφή κόμικς, του Φάντομ (1936) και του Μαντρέικ ο Μάγος (1934).

Ο Φολκ γεννήθηκε στο "St. Louis" των ΗΠΑ και παρακολούθησε εκεί τις βασικές του σπουδές. Ήταν απόφοιτος του Πανεπιστημίου του Ιλινόις, όμως φοιτούσε ακόμη όταν συνέλαβε την ιδέα της δημιουργίας του «Μάντρεικ», πρώτης στο είδος της στα χρονικά. Πρωτοτύπησε ωστόσο και δυο χρόνια μετά, καθώς εμπνεύσθηκε τον πρώτο υπερήρωα (κόμικς) με εφαρμοστό κοστούμι («Φάντομ»). Προηγουμένως απασχολήθηκε σαν συντάκτης κειμένων και παραγωγός ραδιοφώνου στη γεννέτειρά του. Μετά την εμπλοκή των Ηνωμένων Πολιτειών στο Β’ Π.Π. ο Φολκ εντάχθηκε στο γραφείο πληροφοριών του στρατού των ΗΠΑ και ανέλαβε επικεφαλής του ραδιοφωνικού τμήματος ξένων γλωσσών. Το 1944 υπηρέτησε και ως μάχιμος. Επί πολλά χρόνια ο Φολκ ήταν ιδιοκτήτης θεάτρων και απασχολήθηκε ως θεατρικός συγγραφέας και σκηνοθέτης, αφήνοντας ως απολογισμό της καριέρας του περισσότερα από 400 έργα και παραστάσεις, μεταξύ των οποίων και η μετατροπή σε μιούζικαλ του «"Μάντρεικ"». Ήταν νυμφευμένος με την Elizabeth Moxley και συχνά χρησιμοποιούσε τα ονόματα των παιδιών τους στις εικονογραφημένες σειρές που έγραφε.
Αντρίτσγκραντ

Το Αντρίτσγκραντ (Σερβικά Κυριλλικά: Андрићград, Σερβικά Λατινικά: Andrićgrad, σημαίνει "πόλη του Άντριτς") είναι το όνομα ενός έργου υπό κατασκευή και βρίσκεται στο Βίσεγκραντ, στην Σερβική Δημοκρατία της Βοσνίας, μία από τις δύο οντότητες της Βοσνίας και Ερζεγοβίνης. Ο ιδρυτής είναι ο σκηνοθέτης Εμίρ Κουστούριτσα. Η πόλη είναι αφιερωμένη στον βραβευμένο με Νόμπελ Λογοτεχνίας γιουγκοσλάβο συγγραφέα Ίβο Άντριτς. 

Η κατασκευή του Αντρίτσγκραντ, γνωστή επίσης ως Κάμενγκραντ (Каменград, "Πετρόπολη") ξεκίνησε στις 28 Ιουνίου 2011 και η τελετή εγκαινίων πραγματοποιήθηκε στις 28 Ιουνίου 2014. Επίσης, τα εγκαίνια σήμαιναν την 100η επέτειο της δολοφονίας του Αρχιδούκα Φραγκίσκου Φερδινάνδου από τον Γκαβρίλο Πρίντσιπ. Το Αντρίτσγκραντ απέχει αρκετά χιλιόμετρα από την πρώτη πόλη του Κουστούριτσα, το Ντρβένγκραντ στην Σερβία.
Ρακκονίτζι

Η Ρακκονίτζι (ιταλικά: "Racconigi", γαλλικά: "Racunis") είναι πόλη και έδρα δήμου (comune) της ΒΔ. Ιταλίας, στην επαρχία Κούνεο, της περιφέρειας Πεδεμόντιο (Piemonte). Ο δήμος έχει έκταση 48,06 τ.χλμ. και πληθυσμό 10.094 κατοίκους (30 Νοεμβρίου 2012).
Ο λαγός

Ο λαγός είναι ακουαρέλα του Άλμπρεχτ Ντύρερ και το πιο γνωστό έργο τέχνης νεκρής φύσης από το 1502.
Μοχάμεντ Αμπντουλαχί Μοχάμεντ

Ο Μοχάμεντ Αμπντουλαχί Μοχάμεντ (Mohamed Abdullahi Farmajo Mohamed, (σομαλικά: "Maxamed Cabdulaahi Maxamed Farmaajo"}}, αραβικά محمد عبد الله محمد , γεννηθείς στο Μογκαντίσου στις 11 Μαρτίου 1962) είναι Σομαλός διπλωμάτης και πολιτικός, ο 9ος Πρόεδρος της Σομαλίας από τον Φεβρουάριο του 2017. Ήταν Πρωθυπουργός της Σομαλίας από τον Νοέμβριο του 2010 μέχρι τον Ιούνιο του 2011. Ίδρυσε και ανέλαβε πρόεδρος του πολιτικού κόμματος Τέγιο. Έγινε ο Πρόεδρος της Σομαλίας, μετά τη νίκη του στην προεδρική εκλογή του 2017 λαμβάνοντας τις 184 ψήφους των 328 μελών του Κοινοβουλίου.
Εθνική Σχολή Δικαστικών Λειτουργών

Η Εθνική Σχολή Δικαστικών Λειτουργών («"ΕΣΔΙ"») είναι εκπαιδευτικό ίδρυμα που εδρεύει στη Θεσσαλονίκη. Ιδρύθηκε με βάση το ν. 2236/1994, όπως τροποποιήθηκε στη συνέχεια (ν. 3689/2008 και ν. 3910/2011) και θεωρείται παραγωγική σχολή του Υπουργείου Δικαιοσύνης με έργο της την επιλογή, την εκπαίδευση και την κατάρτιση των προοριζόμενων να διοριστούν σε θέσεις δικαστικών λειτουργών του Συμβουλίου της Επικρατείας, του Ελεγκτικού Συνεδρίου, των διοικητικών, πολιτικών και ποινικών δικαστηρίων και των εισαγγελικών λειτουργών των εισαγγελιών, όπως και τη διαρκή επιμόρφωση των ήδη υπηρετούντων δικαστικών λειτουργών. Η λειτουργία της ξεκίνησε το 1995 και η φοίτηση σε αυτήν διαρκεί ένα έτος.
Ευστράτιος Ευστρατιάδης

Ο Ευστράτιος Ευστρατιάδης (Καλαμάτα, 1871 – Αθήνα, 1946) ήταν Έλληνας δημοσιογράφος και λόγιος.

Εργάσθηκε επί σειρά ετών για λογαριασμό της εφημερίδας «"Σκριπ"» σαν χρονικογράφος, ενώ άφησε και λογοτεχνικό έργο, καρπός του οποίου ήταν μυθιστορήματα και διηγήματα. Κυριώτερα και γνωστότερα από τα έργα του είναι «"Το ρημάδι"» (βραβείο Ακαδημίας Αθηνών), «"Αι αρεταί"» (το οποίο αξιοποιήθηκε από το ελληνικό υπουργείο Παιδείας), «"Αράχνη"» κ.α. Ακόμη, εξέδωσε τις εντυπώσεις του από τον πόλεμο Ελλάδας-Τουρκίας το 1897.
Ασσέρ Μαλλάχ

Ο Ασσέρ Μαλλάχ (1881 - 1969) ήταν Έλληνας Εβραίος πολιτικός και έμπορος.

Ήταν αδερφός του πάππου του Προέδρου της Γαλλικής Δημοκρατίας, Νικολά Σαρκοζί..
Κόλουρος

Κόλουρος, στην αστρονομία, είναι ένας από τους δύο κύριους ουράνιους μεσημβρινούς της ουράνιας σφαίρας.
WrestleMania 33

H WrestleMania 33 ήταν η τριακοστή-τρίτη ετήσια WrestleMania και διοργανώθηκε από το WWE. Εκτός από την μετάδοσή της μέσω pay-per-view, προβλήθηκε ζωντανά ταυτοχρόνως και στο WWE Network. Έλαβε μέρος στις 2 Απριλίου του 2017, στο Camping World Stadium του Ορλάντο της Φλόριντα. Η WrestleMania 33 ήταν ένα κοινό σόου για τα τηλεοπτικά προγράμματα του WWE, Raw και SmackDown Live και ήταν η πρώτη WrestleMania μετά την WrestleMania XXVII, που πραγματοποιήθηκε το 2011, στην οποία ίσχυσε το Brand Extension του WWE, το οποίο τέθηκε ξανά στα μέσα του 2016.

Δεκατρείς αγώνες έλαβαν μέρος στο σόου, συμπεριλαμβανομένων τριών στο pre-show της WrestleMania 33. Αυτή ήταν η πρώτη WrestleMania μετά την WrestleMania 29 στην οποία υπήρξαν αγώνες για δύο παγκόσμια πρωταθλήματα, το WWE Universal Championship του Raw, το οποίο υπερασπίστηκε για πρώτη φορά σε WrestleMania, και το WWE Championship του SmackDown Live. Στο main event, o Ρόμαν Ρέινς κέρδισε τον Αντερτέικερ σε έναν αγώνα No Holds Barred, δίνοντας έτσι στον Αντερτέικερ την δεύτερη ήττα του σε WrestleMania. O αγώνας αυτός είναι πολύ πιθανό να ήταν ο τελευταίος του Αντερτέικερ. Επιπροσθέτως, ο Μπροκ Λέσναρ επιβλήθηκε του Γκόλντμπεργκ και στέφθηκε νέος πρωταθλητής Universal ενώ ο Ράντυ Όρτον επικράτησε του Μπρέι Γουάιατ και κατέκτησε το πρωτάθλημα του WWE για 9η φορά στην καριέρα του. Στο σόου αυτό πραγματοποιήθηκε επίσης η επιστροφή-έκπληξη των αδερφών Hardy, οι οποίοι κέρδισαν το ομαδικό πρωτάθλημα του Raw.

Το WWE ισχυρίστηκε πως η προσέλευση της WrestleMania 33 ανέρχεται στα 75.245 άτομα. Ο αριθμός αυτός είναι αμφιλεγόμενος, καθώς το A.V. Club ανέφερε πως ο αριθμός «είναι σχεδόν σίγουρο πως είναι ψεύτικος» διότι το WWE «έχει μία τάση να μεγαλώνει τα νούμερα προσέλευσης - γιατί όπως είπε ο Vince McMahon σε μια ενημέρωση προς τους επενδυτές, ο ψεύτικος αριθμός προορίζεται για ψυχαγωγικούς σκοπούς», ενώ ο δημοσιογράφος Ντέιβ Μέλτζερ είπε πως είναι αδύνατη μία τέτοια προσέλευση.
Φίλιπ Φράνσις Νόουλαν

Ο Φίλιπ Φράνσις Νόουλαν (αγγλικά Philip Francis Nowlan, 13 Νοεμβρίου 1888 – 1 Φεβρουαρίου 1940) ήταν Αμερικανός εκδότης επιστημονικής φαντασίας, γνωστότερος για τη δημιουργία της σειράς Μπακ Ρότζερς ("Buck Rogers").
Βασίλε Λούπου

Ο Βασίλε Λούπου ("Vasile Lupu", 1595-1661), γνωστός και ως Βασίλειος ο Αρβανίτης, ήταν Βοεβόδας της Μολδαβίας από το 1634 μέχρι το 1653. Ο Λούπου εξασφάλισε τον Μολδαβικό θρόνο το 1634, ύστερα από σειρά από ίντριγκες και κατάφερε να διατηρήσει το αξίωμά του για σχεδόν 20 χρόνια. Ο Βασίλε ήταν ικανός διοικητής και εξαιρετικός χρηματοδότης και σύντομα έγινε από τους πλουσιότερους άντρες στην χριστιανική ανατολή. Τα δώρα του στους Οθωμανούς ηγέτες βοήθησαν στις καλές σχέσεις με τις Οθωμανικές αρχές.
NGC 1847

Το NGC 1847 είναι ένα νεαρό, μαζικό σμήνος αστεριών στο επίπεδο του Μεγάλου Νέφους του Μαγγελάνου στον αστερισμό της Δοράς. Ανακαλύφθηκε το 1835 από τον Τζον Χέρσελ με τηλεσκόπιο ανάκλασης 18,7-ιντσών.
Εκατερίνα Τεοντορόγιου

H Εκατερίνα Τεοντορόγιου (ρουμανικά: "Ecaterina Teodoroiu", γεννημένη "Καταλίνα Τοντερόγιου" - "Cătălina Toderoiu", 15 Ιανουαρίου 1894 - 3 Σεπτεμβρίου 1917) ήταν Ρουμάνα στρατιωτικός η οποία πολέμησε και πέθανε στον Α΄ Παγκόσμιο Πόλεμο και θεωρείται ηρωίδα της Ρουμανίας. Συχνά συγκρίνεται με την βασίλισσα Μαρία της Ρουμανίας.
Φιλοκτήμων Παπαδόπουλος

Ο Φιλοκτήμων Παπαδόπουλος (1915 - 21 Φεβρουαρίου 1978), του Στεφάνου, ήταν Έλληνας δικηγόρος και πολιτικός. Υπηρέτησε ως βουλευτής Ημαθίας.
Μπενουά Σοκάλ

Ο Μπενουά Σοκάλ (Benoît Sokal) είναι Βέλγος συγγραφέας και σκιτσογράφος, σχεδιαστής κόμικς και προγραμματιστής βιντεοπαιχνιδιών. Γεννήθηκε στις 28 Ιουνίου 1954 στις Βρυξέλλες. Από τα τέλη της δεκαετίας του 1990, ο Sokal είναι γνωστός για τα κόμικς της σειράς "Επιθεωρητής Καναρντό" και τη σειρά παιχνιδιού περιπέτειας " Syberia ". Έγραψε και δημιούργησε το πρώτο του βιντεοπαιχνίδι "Amerzone".
Κορνέλις Φρόομ

Ο Κορνέλις Φρόομ (ολλανδικά: Cornelis Hendriksz Vroom, Γκντανσκ ή Χάαρλεμ, 1591 - Χάαρλεμ, 16 Σεπτεμβρίου 1661 (ταφή)) ήταν Ολλανδός σχεδιαστής και ζωγράφος της Χρυσής Ολλανδικής Εποχής στη ζωγραφική, ο οποίος ασχολήθηκε κυρίως με την τοπιογραφία.
Τζιανκάρλο Φιζικέλα

Ο Τζιανκάρλο Φιζικέλα(γεν. στις 14 Ιανουαρίου του 1973 στη Ρώμη) είναι Ιταλός οδηγός αγώνων.
Κυπάρισσος Λακωνίας

Η Κυπάρισσος Λακωνίας είναι παραθαλάσσιος μικρός οικισμός του Νομού Λακωνίας, ο οποίος υπάγεται στην "Τοπική Κοινότητα Αλίκων Λακωνίας" και τη "Δημοτική ενότητα Οιτύλου" του Δήμου Ανατολικής Μάνης. Το χωριό αυτό είναι κτισμένο πλησίον της θέσης της αρχαίας Καινήπολης και επίσης βρίσκεται κοντά στο Ακρωτήριο Ταίναρο.
Βρετανό-Κυπριακές σχέσεις

Οι Βρετανό-Κυπριακές σχέσεις είναι οι διεθνείς σχέσεις της Κύπρου και του Ηνωμένου Βασιλείου. Η Κύπρος απέκτησε την ανεξαρτησία της από το Ηνωμένο Βασίλειο το 1961, μετά από 83 χρόνια βρετανικού ελέγχου. Οι δύο χώρες απολαμβάνουν τώρα θερμές σχέσεις, αλλά η συνεχιζόμενη βρετανική κυριαρχία των Περιοχών Κυρίαρχων Βάσεων Ακρωτηρίου και Δεκέλειας εξακολουθεί να διαιρεί τους Κυπρίους. Οι δύο χώρες είναι μέλη της Κοινοπολιτείας των Εθνών.

Το Ηνωμένο Βασίλειο έχει Υπάτη Αρμοστεία στη Λευκωσία. Από τον Αύγουστο του 2014, ο Βρετανός Ύπατος Αρμοστής στην Κύπρος είναι ο Ρικ Τοντ. Η Κύπρος έχει Υπάτη Αρμοστεία στο Λονδίνο. Ο σημερινός Κυπριακός Ύπατος Αρμοστής στο Ηνωμένο Βασίλειο είναι ο Ευριπίδης Λ. Ευρυβιάδης.
Χέλγκα Νοβότνι

Η Χέλγκα Νοβότνι ("Helga Nowotny", γενν. 1937) είναι επίτιμη καθηγήτρια στην κοινωνιολογία της επιστήμης, στο ETH Ζυρίχης. Κατέχει πολυάριθμες ηγετικές θέσεις σε ακαδημαϊκά ιδρύματα και δημόσια συμβούλια και έχει συγγράψει πολλές δημοσιεύσεις κοινωνικών μελετών της τεχνολογίας και επιστήμης. Ήταν πρόεδρος του Ευρωπαϊκού Συμβουλίου Έρευνας από το 2010 μέχρι το 2014.
Ρος 248

Ο  Ρος 248, που ονομάζεται επίσης "HH Andromedae" ή "Gliese 905", είναι ένας μικρός αστέρας που βρίσκεται σε απόσταση περίπου 10,3 έτη φωτός από τη Γη στον βόρειο αστερισμό της Ανδρομέδας. Παρά τη εγγύτητα του στη Γη, ο αστέρας είναι πολύ αμυδρός για να παρατηρηθεί με γυμνό μάτι. Ο Ρος 248 ήταν ο πρώτος αστέρας που καταλογογραφήθηκε από τον Φρανκ Έλμορ Ρος το 1926 στη δεύτερη λίστα του με αστέρες με ιδία κίνηση.
Επαρχία Αστράβιετς

Η Επαρχία Αστράβιετς (λευκορωσικά: Астравецкі раён) είναι μια επαρχία (ραγιόν) στην περιφέρεια Χρόντνο, στην δυτική Λευκορωσία.

Το διοικητικό κέντρο της επαρχίας είναι το Αστράβιετς.

Κατηγορία:Λευκορωσίας γεωγραφία-επέκταση
Γιάκομπ ντε Γκέυν ΙΙ

Ο Γιάκομπ ντε Γκέυν ΙΙ (ολλανδικά: Jacob de Gheyn II, αναγραφόμενος επίσης και Jacques de Gheyn II ή Γιάκομπ ντε Γκέυν ο πρεσβύτερος) ήταν Ολλανδός χαράκτης και ζωγράφος, του οποίου το έργο, κατά τη διάρκεια της σταδιοδρομίας του, κάνει εμφανή τη μετάβαση από τον μανιερισμό του Βορρά προς τον ολλανδικό ρεαλισμό.
AvtoVAZ

Η AvtoVAZ (Ρωσ: ABTOBA3) είναι ρωσική αυτοκινητοβιομηχανία και, σύμφωνα με την ίδια, εξυπηρετεί 46 χώρες παγκοσμίως. Η συγκεκριμένη είναι αυτή που παράγει τα οχήματα με το εμπορικό σήμα της Lada. Το 2008, η γαλλική αυτοκινητοβιομηχανία Renault εξαγόρασε το 30% της εταιρείας, ενώ το 2016 αύξησε το ποσοστό της στο 70%, καθιστώντας την πλέον θυγατρική της.

Η AvtoVAZ είναι η μόνη αυτοκινητοβιομηχανία μέχρι στιγμής που κατασκευάζει οχήματα για τέσσερις μάρκες: την Lada, την Datsun, την Nissan και την Renault.
Παντελής Μπούμπουλης

Ο Παντελής Μπούμπουλης (1843 - 1896) ήταν Έλληνας αξιωματικός του πολεμικού ναυτκού και πολιτικός.
Περικλής Μπούμπουλης

Ο Περικλής Μπούμπουλης (1893 - 1945) ήταν Έλληνας αξιωματικός του πολεμικού ναυτκού και πολιτικός.
Μπέντζαμιν Ρόμπινς

Ο Μπέντζαμιν Ρόμπινς (1707 – 29 Ιουλίου 1751) ήταν πρωτοπόρος Άγγλος επιστήμονας, Νευτώνειος μαθηματικός, και στρατιωτικός μηχανικός.

Έγραψε μια σημαντική πραγματεία για την πυροβλητική, εισαγάγοντας για πρώτη φορά τη Νευτώνεια επιστήμη στο στράτευμα, αποτέλεσε έναν από τους πρώτους λάτρεις των ραβδωτών κανών των όπλων, και το έργο του είχε ουσιαστική επιρροή στην εξέλιξη του πεζικού κατά το τελευταίο μισό του 18ου αιώνα – και αμέσως διέγειρε την διδασκαλία του λογισμού στις στρατιωτικές ακαδημίες.
Σαλομέγια Νέρις

Η Σαλομέγια Νέρις (λιθουανικά: "Salomėja Nėris", φιλολογικό ψευδώνυμο της "Salomėja Bačinskaitė-Bučienė", 1904-1945) ήταν Λιθουανή ποιήτρια και πολιτικός.
Κωνσταντίνος Πετσάλης

Ο Κωνσταντίνος Πετσάλης (1875-1951) ήταν Έλληνας εφοπλιστής και πολιτικός.
Μονή Κοντολινάς Αρκαδίας

Η Ιερά Μονή Κοντολινάς Αρκαδίας, είναι ένα ιστορικό, εγκαταλελειμμένο σήμερα μοναστήρι, χτισμένο 10 χλμ νότια του χωριού Καστάνιτσα Αρκαδίας, μέσα σε ένα δάσος από έλατα και καστανιές. Το μοναστήρι αυτό είναι ένα από τα σημαντικότερα της Τσακωνιάς.
Τιμασίθεος ο Κροτωνιάτης

Ο Τιμασίθεος ο Κροτωνιάτης (6ος αιώνας π.Χ.) ήταν αρχαίος Έλληνας ολυμπιονίκης με καταγωγή από τον Κρότωνα της Μεγάλης Ελλάδας, ο οποίος στέφθηκε νικητής στο αγώνισμα της πάλης κατά τους 67ους (512 π.Χ.) ολυμπιακούς αγώνες της αρχαιότητας. Κατά την διάρκεια των αγώνων διακρίθηκε νικώντας τον συμπολίτη του και πολυολυμπιονίκη Μίλωνα τον Κροτωνιάτη, τερματίζοντας έτσι την διαδοχική σειρά νικών που είχε στην πάλη κατά τις προηγούμενες 5 ολυμπιακές διοργανώσεις καθώς και 1 ως ολυμπιονίκης παίδων.
Πέτρος Γκίνης

Ο Πέτρος Γκίνης (1861 - 1935) ήταν Έλληνας αξιωματικός του Πολεμικού Ναυτικού και πολιτικός.
Εκλογές στον Ισημερινό

Εκλογές στον Ισημερινό διεξάγονται για πρόεδρο και για βουλή.
Το Σύνταγμα προβλέπει τετραετή θητεία για τον Πρόεδρο, τον αντιπρόεδρο, και τα μέλη του Κογκρέσου. Η κυβέρνηση περιλαμβάνει 15 υπουργεία. Οι επαρχιακοί κυβερνήτες και οι σύμβουλοι, όπως οι δήμαρχοι και οι δημοτικοί σύμβουλοι εκλέγονται άμεσα. Το Κογκρέσο συνέρχεται καθ' όλη τη διάρκεια του έτους εκτός από τον Ιούλιο και το Δεκέμβριο. Οι δικαστές του Ανώτατου Δικαστηρίου διορίζονται από το Κογκρέσο. Δικαίωμα ψήφου έχουν όσες και όσοι είναι ηλικίας 18 ετών και άνω. Η ψηφοφορία είναι υποχρεωτική για εγγεγραμμένα πρόσωπα ηλικίας από 18 ως και 65 ετών και προαιρετική για τους υπόλοιπους.
Βιρμανοί

Οι Βιρμανοί (αγγλικά: Bamar people) είναι η κυρίαρχη εθνότητα στη Μιανμάρ (πρώην Βιρμανία ή Μπούρμα). Οι Βιρμανοί ζουν κυρίως στο λεκανοπέδιο του ποταμού Ιραβάντι και ομιλούν τη βιρμανέζικη γλώσσα, που είναι η επίσημη γλώσσα της Μιανμάρ. Τα έθιμα των Βιρμανών και η ταυτότητά τους είναι συνδεδεμένα με την ευρύτερη βιρμανέζικη κουλτούρα. Από το όνομα των Βιρμανών, που αποτελούσαν και αποτελούν την πλειοψηφία στη Mιανμάρ, πήρε το παλαιότερο όνομά της (Βιρμανία) ολόκληρη η χώρα, η οποία όμως αποτελείται και από άλλες εθνότητες-μειονότητες, που αναφέρονταν συλλογικά ως Βιρμανοί πριν τη μετονομασία της χώρας σε Μιανμάρ, χωρίς να ανήκουν όμως στην εθνότητα αυτή καθαυτή των Βιρμανών.
Λεωνίδας Θεοχάρης

Ο Λεωνίδας Θεοχάρης (1883 - 1958) ήταν Έλληνας αξιωματικός του πολεμικού ναυτικού και πολιτικός.
Σπύρος Αντωνιάδης

Ο Σπύρος Αντωνιάδης (1884 - Αθήνα, 7 Απριλίου 1982) υπήρξε Έλληνας στρατιωτικός και βουλευτής.
ΑΦΚ Γουίμπλεντον

Η ΑΦΚ Γουίμπλεντον (αγγλικά: "AFC Wimbledon") είναι ένας επαγγελματικός σύλλογος ποδοσφαίρου που εδρεύει στο Κίνγκστον, νοτιοδυτικά του Λονδίνου. Ο σύλλογος αγωνίζεται στης κατηγορίες του συστήματος ποδοσφαιρικών πρωταθλημάτων Αγγλίας. Έχει έδρα το Κίνγκσμεντοου (πλήρης ονομασία: Cherry Red Records Stadium, για εμπορικούς λόγους) στο Κίνγκστον απόν Τεμς, ένα γήπεδο που μοιράζεται με την Κινγκστόνιαν ΦΚ.

Ο σύλλογος ιδρύθηκε από τους οπαδούς της Γουίμπλεντον ΦΚ το 2002, ως άμεση αντίδραση στην ανεξάρτητη επιτροπή που διορίστηκε από την Ποδοσφαιρική Ομοσπονδία για να επιτρέψει στη Γουίμπλεντον ΦΚ να μεταφερθεί στο Μίλτον Κέινς στο Μπάκιγχαμσαϊρ, 56 μίλια βόρεια του Γουίμπλεντον. Η μεγάλη πλειοψηφία των οπαδών της Γουίμπλεντον ΦΚ αντέδρασαν πολύ έντονα στην ιδέα της μεταφοράς της ομάδας τόσο μακριά, αισθανόμενη ότι ο σύλλογος μεταφέρθηκε στο Μίλτον Κέινς και έτσι δεν θα μπορούσε να εκπροσωπεί την ιστορία και την παράδοση της Γουίμπλεντον ΦΚ. Η Γουίμπλεντον ΦΚ μετακόμισε το 2003 και μετονομάστηκε επισήμως σε Μίλτον Κέινς Ντoνς το 2004.

Οι οπαδοί της Γουίμπλεντον ΦΚ έκαναν μια εκστρατεία εναντίον της μεταφοράς θεωρώντας ότι τα επίσημα εγκαίνια της νέας ομάδας σήμαναν τον "θάνατο" της παλιάς. Η ΑΦΚ Γουίμπλεντον θεωρείται από τα μέλη της ως πνευματική συνέχεια της παλιάς ομάδας αντί της Μίλτον Κέινς Ντoνς. Ο σύλλογος μετά την ίδρυσή του προσχώρησε στην Κομπάιντ Κάουντις Λιγκ, ενάτου επιπέδου κατηγορία της Αγγλίας.
Ρολάν Ζουρνύ

Ο Ρολάν Ζουρνύ ("γαλλικά : Roland Journu") (Μπορντό 6 Αυγούστου 1906 - ? ) ήταν Γάλλος αθλητής της αντισφαίρισης.

Είχε συμμετάσχει στο Γαλλικό πρωτάθλημα από το 1932 έως το 1951, μεγαλύτερη επιτυχία του ήταν δεύτερος, φιναλίστ, στο μικτό διπλό το 1937 με συμπαίκτρια την Γερμανίδα Μαρί Λουίζ Χορν. Πολλές φορές νικητής του τουρνουά "Villa Primrose" του Μπορντό. Ο θείος του Ζόζεφ ήταν πρωτοπόρος του μηχανοκίνητου αθλητισμού. 

Στο Πρωτάθλημα αντισφαίρισης Ανατολικής Μεσογείου και στο μονό αντρών ήταν πρώτος το 1933, 1935 και δεύτερος το 1936. Στο διπλό αντρών ήταν πρώτος το 1933, 1934, 1935 με συμπαίκτη τον Αντουάν Ζεντιέν. Στο μεικτό διπλό πρώτος το 1933 με συμπαίκτρια την Ίντα Αντάμοφ, και το 1937 με συμπαίκτρια την Σιμόν Ματιέ, δεύτερος ήταν το 1934 με συμπαίκτρια την Σιλβί Γιουνγκ Ενροτίν και το 1936 με συμπαίκτρια την Μπίλι Γιορκ.

Στο Εαρινό πρωτάθλημα αντισφαίρισης του 1948 ήταν πρώτος στο διπλό αντρών με συμπαίκτη τον Λάζαρο Στάλιο και πρώτος στο διπλό μεικτό με συμπαίκτρια την Νέλλυ Άνταμσον Λαντρύ.
Γουλιέλμος Β΄ του Αινώ

Ο Γουλιέλμος Β΄ του Αινώ ή Γουλιέλμος Δ΄ του Αβέν, ή Γουλιέλμος Δ΄ της Ολλανδίας ή Γουλιέλμος Γ΄ της Ζηλανδίας (1307 - 26 Σεπτεμβρίου 1345) κόμης του Αινώ (1337 - 1345) ήταν γιος και διάδοχος του Γουλιέλμου Α΄ του Αινώ και της Ιωάννας του Βαλουά. Παντρεύτηκε την Ιωάννα, δούκισσα της Βραβάντης χωρίς να αποκτήσει απογόνους. 
Ο Γουλιέλμος Β΄ ήταν ο τελευταίος άρρην απόγονος του Οίκου του Αβέν στην κομητεία του Αινώ, πολέμησε στον Εκατονταετή Πόλεμο εναντίον των Γάλλων σαν κουνιάδος του βασιλιά Εδουάρδου Γ΄ της Αγγλίας. Συμμετείχε σε Σταυροφορίες εναντίον των Λιθουανών και των Σαρακηνών. Πολιόρκησε την Ουτρέχτη αλλά ο επίσκοπος Ιωάννης βαν Αρκέλ στράφηκε εναντίον του 
Έπεσε στην "μάχη του Βάρν" πολεμώντας εναντίον του Φρίσλαντ, τον διαδέχθηκε η αδελφή του Μαργαρίτα Β΄, κόμισσα του Αινώ με τον σύζυγο της Λουδοβίκο Δ΄ της Βαυαρίας.
Γιούρι Λόσμαν

Ο Γιούρι Λόσμαν (εσθονικά: "Jüri Lossmann", 23 Ιανουαρίου/4 Φεβρουαρίου 1891 - 1 Μαΐου 1984) ήταν Εσθονός δρομέας μεγάλων αποστάσεων. Το 1920 κέρδισε το ασημένιο μετάλλιο στον μαραθώνιο δρόμο των Ολυμπιακών Αγώνων της Αμβέρσας.
Τσαμ

Οι Τσαμ είναι εθνότητα αυστρονησιακής καταγωγής στη ΝΑ Ασία. Σήμερα ο πληθυσμός τους συγκεντρώνεται μεταξύ της επαρχίας Καμπόνγκ Τσαμ της Καμπότζης και των επαρχιών Φαν Ρανγκ-Θαπ Τσαμ, Φαν Θιετ, της πόλης Χο Τσι Μινχ (η πρώην Σαϊγκόν) και της επαρχίας Αν Τζιανγκ στο κεντρικό Βιετνάμ. Ακόμη 4.000 Τσαμ ζουν στη Μπανγκόνγκ της Ταϊλάνδης, οι οποίοι είχαν μεταναστεύσει εκεί κατά τη βασιλεία του Ράμα Α΄, ιδρυτή της δυναστείας Τσάκρι που κυβερνά την Ταϊλάνδη (τότε Σιάμ). Οι σύγχρονοι μετανάστες είναι κυρίως μαθητές και εργάτες, που προτιμούν την αναζήτηση εκπαίδευσης και εργασίας στις νότιες μουσουλμανικές επαρχίες Πατάνι, Ναραθιβάτ, Γιάλα και Σόνγκλα της Ταϊλάνδης. Οι Τσαμ αντιπροσωπεύουν τον πυρήνα των μουσουλμανικών κοινοτήτων τόσο στην Καμπότζη όσο και στο Βιετνάμ.

Από τον 2ο έως τα μέσα του 15ου αιώνα μ.Χ. οι Τσαμ κατοικούσαν στην περιοχή Τσάμπα, μια έκταση ανεξάρτητων πριγκιπάτων στο κεντρικό και νότιο Βιετνάμ. Ομιλούν τη γλώσσα Τσαμ, μια μαλαιοπολυνησιακή γλώσσα της αυστρονησιακής οικογένειας γλωσσών. Οι Τσαμ και οι Μαλαίοι είναι οι μόνες αξιοσημείωτες σε μέγεθος αυστρονησιακές εθνότητες οι οποίες είχαν εγκατασταθεί κατά την Εποχή του Σιδήρου ανάμεσα στους παλαιότερους αυστροασιατικούς πληθυσμούς στη ΝΑ Ασία.
Ουιλί Ουιλιάμ

Ο Ουιλί Ουιλιάμ (γεννημένος στις 14 Απριλίου 1981 στο Σαμπανιέ) είναι Γαλλοτζαμαϊκανός τραγουδιστής και μουσικός παραγωγός. Ξεκίνησε την μουσική του καριέρα εντός του συγκροτήματος Collectif Métissé, προτού αποχωρήσει από το τελευταίο προκειμένου να ξεκινήσει την προσωπική του καριέρα.
Μονή Πορετσού

Η Ιερά Μονή Πορετσού είναι ανδρώο μοναστήρι που ανήκει στην Ιερά Μητρόπολη Ηλείας και είναι αφιερωμένη στην Κοίμηση της Θεοτόκου. Βρίσκεται εντός του Νομού Αχαΐας κοντά στα όριά του με τον Νομό Ηλείας, πλησίον των χωριών Αγράμπελα (πρώην Πορετσό) και Πλατανίτσα (πρώην Γερμοτζάνι ή Ρεμουτζάνι) των Καλαβρύτων και είναι χτισμένη στους πρόποδες του Ερύμανθου σε υψόμετρο 794 μέτρων . Απέχει περίπου: 52 χιλιόμετρα από τα Καλάβρυτα, 80 χιλιόμετρα από τον Πύργο, 88 χιλιόμετρα από την Τρίπολη και 102 χιλιόμετρα από την Πάτρα.
Φρανς φαν Μίρις ο πρεσβύτερος

Ο Φρανς φαν Μίρις ο πρεσβύτερος (ολλανδικά: Frans van Mieris de Oudere, αναγραφόμενος επίσης και ως Frans van Mieris Ι, Λέιντεν, 16 Απριλίου 1635 - Λέιντεν, 12 Μαρτίου 1681) ήταν Ολλανδός ζωγράφος της Χρυσής Ολλανδικής Εποχής στη ζωγραφική, ο οποίος δημιούργησε πορτρέτα και εικόνες της καθημερινότητας. Ηγετική μορφή σε μια οικογένεια καλλιτεχνών, οι γιοι του, Γιαν φαν Μίρις και Βίλλεμ φαν Μίρις, καθώς και ο εγγονός του, Φρανς φαν Μίρις ο νεότερος έγιναν επίσης διακεκριμένοι ζωγράφοι στη ρωπογραφία.
Φιλίππη του Λουξεμβούργου

H Φιλίππη του Λουξεμβούργου (1252 - 6 Απριλίου 1311) από τον Οίκο του Λουξεμβούργου ήταν κόρη του κόμη του Μπαρ και με τον γάμο της έγινε κόμισσα του Αινώ.
Διονύσιος Χρηστίδης

Ο Διονύσιος Χρηστίδης (1830-1902) ήταν Κύπριος ιεροδιάκονος και αγιογράφος.
Τεύκρος Ανθίας

Ο Τεύκρος Ανθίας (Ανδρέας Παύλου) ήταν ελληνοκύπριος ποιητής (1903-1968). Γνωστότερο έργο του είναι η ποιητική συλλογή «Τα σφυρίγματα του αλήτη» (Αθήνα, 1929). 

Για την ποιητική συλλογή «Δευτέρα παρουσία» μέσα από τους στίχους της οποίας ο ποιητής έβαζε την εργατιά να δικάζει τον Θεό, ο Τεύκρος Ανθίας αφορίστηκε από την Εκκλησία της Κύπρου.
Τζον Βιαφάρα

Ο Jhon Eduis Viáfara Μίνα (γεννήθηκε στις 27 Οκτωβρίου 1978) είναι ένας Κολομβιανός χαφ που δεν ανήκει σε ομάδα προς το παρόν. Τελευταία έπαιξε για τη Rionegro Águilas της Α Κατηγορίας Κολομβίας.
μικρογραφία|Τζον Βιαφάρα
Γαλαξίας του Χόαγκ

Ο Γαλαξίας του Χόαγκ είναι ένας ιδιόμορφος γαλαξίας με τύπο που είναι γνωστός ως δακτυλιοειδής γαλαξίας. Ο γαλαξίας πήρε το όνομά του από τον Άρθουρ Χόαγκ που τον ανακάλυψε το 1950 και τον χαρακτήρισε ως ένα πλανητικό νεφέλωμα ή έναν ιδιόμορφο γαλαξία οκτώ δισεκατομμυρίων αστεριών.